මෙරට මද්‍රසා පාසල් සියල්ලේම එකම විෂය නිර්දේශයක් ක්‍රියාත්මක වන්නේද සහ ඒ පිළිබඳව කිසියම් අධීක්ෂණයක් සිදුවන්නේදැයි කොමිසම කළ විමසීමේදී සාක්ෂිකරු පැවසුවේ එවැන්නක් සිදු නොවන බවයි.විදේශිකයන් මෙරටට පැමිණ මද්‍රසා පාසල්වල දේශන පවත්වන්නේදැයි කළ විමසීමට පිළිතුරු ලබාදෙමින් මොහොමඩ් තාසිම් මවුලවිවරයා සඳහන් කළේ ඇතැම් විට එලෙස සිදුවන බවයි. 2014 වර්ෂය ආශ්‍රිතව ඊජිප්තුවේ සිට පැමිණි පිරිස් එවැනි දේශන කළේද යන්න කොමිසම විමසූ අවස්ථාවේදී එය පිළිගත් සාක්ෂිකරු එම විදේශිකයන් අරාබි භාෂාව පමණක් උගන්වන බව පැවසුවා.කොමිසම ඉන් අනතුරුව සාක්ෂිකරුගෙන් ප්‍රශ්න කළේ ඉස්ලාම් ධර්මයට අදාළ විශ්වවිද්‍යාලවල වෙනත් කරුණු උගන්වන්නේද යන්න පිළිබඳවයි.